Ísland og Lúxemborg mættust í dag í lokaleik Novotel Cup 2020 . Ísland hafði fyrir leikinn tryggt sér 3. sætið en áttu með sigri í dag möguleika á 2. sætinu . Fyrr í dag mættust England og Skotland og vann England þann leik 3 - 2 og enda því með 5 stig , sem þýddi að ef íslenska liðið næði 3 stigum úr leiknum gegn Lúxemborg þá myndi liðið enda í 2. sæti . Byrjunarlið Íslands í dag var skipað eftirfarandi leikmönnum : Máni Matthíasson í uppspili , Þórarinn Örn Jónsson og Ævarr Freyr Birgisson á köntunum , Galdur Máni Davíðsson og Hafsteinn Valdimarsson ( fyrirliði ) á miðjunni , Sigþór Helgason í díó og Kári Hlynsson og Arnar Birkir Björnsson skiptu með sér hlutverki frelsingja . Leikurinn fór hægt af stað hjá íslenska liðinu en heimamenn voru komnir í 5 - 1 þegar Ísland tók sitt fyrsta leikhlé . Strákarnir réðu illa við sterkar uppgjafir hjá Lúxemborg . Strákarnir komu sér hægt og rólega af stað og náðu að saxa niður forskot heimamanna . Þeir Lúðvík Már Matthíasson og Ragnar Már Garðarsson komu inn í stað Sigþórs Helgasonar og Mána Matthíassonar í stöðunni 12 - 15 . Í stöðunni 22 - 18 kom Elvar Örn Halldórsson inn fyrir Þórarinn Örn Jónsson en Ísland hafði náð að vinna aðeins upp stórt forskot heimamanna . Frábær undurkoma Íslands dugði hinsvegar ekki til en Lúxemborg fór að lokum með sigur 26 - 24 . Óbreytt byrjunarlið Íslands hóf aðra hrinu en aftur voru strákarnir lengi af stað og lentu strax 4 - 0 undir . Strákarnir komu hinsvegar vel inní leikinn og komust yfir 6 - 5 . Ísland hélt áfram að snúa leiknum sér í hag og eftir frábæra hávörn hjá íslenska liðinu tóku heimamenn leikhlé í stöðunni 16 - 13 fyrir Ísland . Lúxemborg nær að lokum að jafna í 23 - 23 og tók þá Ísland sitt seinna leikhlé . Eftir æsispennandi lokakafla voru það að lokum Lúxemborg sem fóru með sigur 28 - 26 . Enn var óbreytt byrjunarlið hjá Íslandi í þriðju hrinu en loks fóru strákarnir strax í gang og var jafnt á fyrstu tölum . Heimamenn gengu hinsvegar á lagið og eftir fjögurra stiga kafla hjá Lúxemborg tók Ísland leikhlé í stöðunni 8 - 4 . Enn og aftur var góð endurkoma hjá strákunum en líkt og í fyrri tveimur hrinum leiksins þá dugði hún ekki til og vann Lúxemborg hrinuna 25 - 22 og leikinn þar með 3 - 0 . Bronsið niðurstaða hjá strákunum en Ísland hefur aldrei áður endað í verðlaunasæti í karlaflokki á Novotel Cup . Flott mót hjá strákunum þrátt fyrir tap í dag . Stigahæstur í íslenska liðinu voru Sigþór Helgason og Ævarr Freyr Birgisson báðir með 13 stig . Næstur á eftir þeim kom Galdur Máni Davíðsson með 8 stig .